wickkiey/tamil-wikipedia-chunked huggingface dataset:
# பொய் கொலைத் திமிங்கிலம்

## வாழிடம்

இந்த திமிங்கலங்கள், வெப்பமண்டல, மித வெப்பமண்டல கடல் நீரில் பரவலாக இருப்பதாகத் தெரிகிறது. இந்த இனங்கள் மிதமான வெப்ப நீரில் அதிகம் காணப்படுகின்றன. சிலநேரங்களில், சூடான நீர்நிலைகளிலும் வாழும் இயல்புடையன என்பதற்கானப் பதிவுகளும் உளளதாகத் தெரிகிறது. இவைப் பொதுவாக, 50 ° N ஐ தாண்டி, 50 ° S க்கு இடையில் வாழ்கின்றன. இது பொதுவாக திறந்த பெருங்கடல்களிலும் ஆழமான நீர் பகுதிகளிலும் வசிக்கின்றன. இருப்பினும், இது கடல் தீவுகளுக்கு அருகிலுள்ள கடலோரப் பகுதிகளில் அதிகம் வாழலாம்.  
இந்த திமிங்கிலங்கள், உலகம் முழுவதும் வாழும் இயல்புடையதாகத் தெரிகிறது. இருப்பினும் மொத்த கணக்கீடு எதுவும் செய்யப்படவில்லை. கிழக்கு பசிபிக் கடற்பகுதிகளில் அதிக எண்ணிக்கையில் வாழ்கின்றன. சீனா, சப்பானுக்கு அருகில் 16,000 எண்ணிக்கையில் இருப்பதாகத் தெரிகிறது. அவாய் தீவினைச் சுற்றி, இதன் எண்ணிக்கைக் குறைந்து வருகிறது.
# பொய் கொலைத் திமிங்கிலம்

## வளர் இயல்பு

திமிங்கலம் அதிகபட்சமாக 6 மீ (20 அடி) நீளத்தை அடைகிறது. பிறந்த குட்டியானது, 1-2 மீட்டர் நீளம் இருக்கும். இருப்பினும் உலகம் முழுவதும் இந்த அளவு மாறுபட்டு உள்ளது. இது மிகவும் நேசமானதாகும். இது 500 உறுப்பினர்களைக் கொண்ட, தொகுதிகளை உருவாக்குவதாக அறியப்படுகிறது. மேலும் பாட்டில்நோஸ் டால்பின்கள் (*Tursiops truncatus*) போன்ற பிற டால்பின் இனங்களுடனும், இணைந்து வாழும் இயல்புடையன. மேலும், இது மற்ற உயிரினங்களுடன் நெருக்கமான பிணைப்புகளை உருவாக்கி வாழலாம். அத்துடன் அவர்களுடன் பாலியல் (பாலின மற்றும் ஓரினச்சேர்க்கை உட்பட) தொடர்புகளில் பங்கேற்கலாம். மாறாக, இந்த திமிங்கலம், மற்ற டால்பின்களுக்கு உணவளிப்பதாக அறியப்படுகிறது. இருப்பினும் இது பொதுவாக ஸ்க்விட் மற்றும் மீன்களை உண்ணுகிறது. இது ஒரு ஆழமான நீர்பகுதிக்குள் செல்லும், டால்பின் வகை ஆகும், அதிகபட்சமாக 927.5 மீ (3,043 அடி) ஆழம் வரை செல்வதாகப் பதிவு செய்யப்பட்டுள்ளது; இதன் அதிகபட்ச வேகம் மணிக்கு 29 கிமீ / மணி (18 மைல்) ஆகும்.  
இந்த திமிங்கலம் 8 முதல் 14 வயது வரை உடல் முதிர்ச்சியை அடைகிறது. அதிகபட்சமாக ஆண்கள் 57 ஆண்டுகளும், பெண்கள் 62 ஆண்டும் உயிர் வாழ்கின்றன. பாலியல் முதிர்ச்சி 8 முதல் 11 வயது வரை நடக்கிறது. தனது வாழ்நாளில், 7 ஆண்டு இடைவெளியில் குட்டியினை ஈன்று வளர்க்கின்றன. இனப்பெருக்கம் ஆண்டு முழுவதும், எம்மாதத்திலும் ஏற்படலாம். இருப்பினும், இவைப் பொதுவாக குளிர்காலத்தின் பிற்பகுதியில், குட்டிகளை ஈனுகின்றன. கர்ப்ப காலம் 15 மாதங்கள் ஆகும். பெண் திமிங்கலங்கள், 9 மாதங்கள் முதல் 2 ஆண்டுகள் வரை பாலூட்டுகின்றன. குட்டிகளை வழிநடத்தும் திமிங்கலங்கள், பெண் திமிங்கலங்கள் ஆகும். இவை மாதவிடாய் நின்ற பிறகு, இனப்பெருக்கத்திற்குப் பிந்தைய கணிசமான ஆயுட்காலம் இருப்பதாக கண்டறியப் பட்டுள்ளன. இவைகள் 45 முதல் 55 வயது வரை வாழ்கின்றன.
# தல்வார் கலைக்கூடம்

**தல்வார் கலைக்கூடம் (Talwar Gallery),** ஒரு சமகால இந்திய கலைக்கூடம் ஆகும். தீபக் தல்வார் அவர்களால் நிறுவப்பட்ட இந்த கலைக்கூடம் செப்டம்பர் 2001 ஆம் ஆண்டில் நியூயார்க்கிலும் 2007 ஆம் ஆண்டில் புதுதில்லியிலும் திறந்து வைக்கப்பட்டது.
# தல்வார் கலைக்கூடம்

## கண்ணோட்டம்

நியூயார்க்கின் தல்வார் கலைக்கூடம் செப்டம்பர் 2001 இல் தொடங்கப்பட்டது. புது தில்லியின் தல்வார் கலைக்கூடம் 2007 இல் தொடங்கப்ட்டது. தல்வார் கலைக்கூடத்தின் நிறுவனர் தீபக் தல்வார் 1996 ஆம் ஆண்டு முதல் இந்தியாவைச் சேர்ந்த சமகால கலைஞர்களுடன் பணியாற்றி வருகிறார். இன்று இந்திய துணைக் கண்டத்தில் பணிபுரியும் மிகவும் சிறப்பு பெற்ற சில கலைஞர்களையும், 20 ஆம் நூற்றாண்டின் முக்கியமானய கலைஞர்களான எஸ்டேட் ஆஃப் ரம்மனா உசேன் மற்றும் நஸ்ரீன் மொஹமதி போன்றோரையும் பிரதிநிதித்துவப்படுத்தும் வகையில் அமைந்துள்ள தல்வார் கலைக்கூடமானது இந்திய துணைக் கண்டம் மற்றும் அதன் புலம்பெயர் நாடுகளைச் சேர்ந்த கலைஞர்களை மையமாகக் கொண்ட ஒரு சமகால கலைக்கூடமாக இயங்கி வருகிறது. *கலைஞர் புவியியல் ரீதியாக அமைந்திருக்கிறார், கலை அல்ல* என்பதே இந்த கலைக்கூடத்தின் இலக்காக அமைந்துள்ளது. அவர்களின் தேடலும் அவற்றின் பணியும் புவியியல், சமயம், பண்பாடு அல்லது இனம் ஆகியவற்றின் அடிப்படையில் எந்தவொரு எளிமைப்படுத்தப்பட்ட வகைப்படுத்தலையும் கடந்து செயல்பட்டு வருகின்றன.
# தல்வார் கலைக்கூடம்

## நியூயார்க் தல்வார்

செப்டம்பர் 2001 ஆம் நாளன்று திறக்கப்பட்ட முதல் நியூயார்க்கில் அமைந்துள்ள தல்வார் காட்சிக்கூடத்தில், அருங்காட்சியக காட்சிப்பொருள்கள் மற்றும் சேகரிப்புகளில் இருந்த, கலைஞர்களின் சொந்த தனிப்பட்ட பாணியில் அமைந்த கண்காட்சிகளை நடத்தி வந்துள்ளது. அமெரிக்காவில் இவ்வாறான தனிநபர் கலைப் பொருள்களைக் கொண்ட கண்கட்சியானது தல்வார் நியூயார்க் தல்வார் கலைக்கூடத்தில் 2003 ஆம் ஆண்டில்நஸ்ரீன் மொஹமதி (1937-90) அவர்களால் நடத்தப்பட்டதாகும். இதுவே முதல் தனியார் கண்காட்சி ஆகும். இது இந்தியாவுக்கு வெளியே நடத்தப்பட்ட மொஹமதியின் முதல் தனிக் கண்காட்சி ஆகும். இந்த அவருடைய கண்காட்சியில் அவரது புகைப்படங்களும் முதல் முறையாக இடம் பெற்றிருந்தன. மேலும் தல்வார் 2008 மற்றும் 2013 ஆம் ஆண்டுகளில் மீண்டும் தனிக் கண்காட்சிகளை மொஹமதியை மையமாகக் கொண்டே நடத்தியது. அவருடைய கலைப்பொருள்கள் மட்டுமே அதில் காட்சிப்படுத்தப்பட்டிருந்தன. நியூயார்க்கில் உள்ள மெட்ரோபொலிட்டன் மியூசியம் ஆஃப் ஆர்ட் (எம்.இ.டி) மொஹமதியின் படைப்புகளை 2016 ஆம் ஆண்டில் தி மெட் ப்ரூயரில் அந்த அருங்காட்சியகாத்தின் முதல் தனிக் கண்காட்சியாக நடத்தியது. அதுபோலவே தல்வார் காட்சிக்கூடம் 2004 ஆம் ஆண்டில் ரஞ்சனி ஷெட்டரின் முதல் தனி கண்காட்சியை அமெரிக்காவில் நடத்தியது. அது முதற்கொண்டு ஷெட்டரின் படைப்புகளை மட்டுமே கொண்டு அமைந்த அவருடைய பெயரில் அமைந்த தனிக் கண்காட்சிகளை ஐ.சி.ஏ. பாஸ்டன் (2008), மெட்ரோபொலிட்டன் மியூசியம் ஆஃப் ஆர்ட், நியூயார்க் (2018), தி பிலிப்ஸ் சேகரிப்புகள், வாஷிங்டன் டி.சி (2019) ஆகிய இடங்களில் நடத்தியது. மேற்கத்திய பார்வையாளர்களுக்கு தல்வார் அறிமுகப்படுத்திய மற்ற கலைஞர்களில், ரம்மனா உசேன், ஆல்வார் பாலசுப்பிரமணியம், ஆலன் டிசோசா, ரம்மனா உசேன், ஆலியா சையத், அஞ்சும் சிங், அர்பிதா சிங், முஹன்னட் கேடர், என்.என். ரிம்ஸன் மற்றும் ஷீலா மகிஜானி ஆகியோர் குறிப்பிடத்தக்கவர் ஆவர்.
# தல்வார் கலைக்கூடம்

## கண்காட்சிகள்

2007 ஆம் ஆண்டு முதல் நியூயார்க் தல்வாரில் கண்காட்சிகள் தொடர்ந்து நடைபெற்று வருகின்றன.
# தல்வார் கலைக்கூடம்

## வெளியீடுகள்

2019: அர்பிதா சிங், *நேரத்தைகட்டிக்கொள்வது* , எல்லா தத்தா மற்றும் தீபக் தல்வார் எழுதிய எழுதிய உரை  
2017: ரஞ்சனி ஷெட்டார், *வானத்துக்கும் பூமிக்கும் இடையில்,* கேத்தரின் டிஜெகர், ரஞ்சனி ஷெட்டார், தீபக் தல்வார் எழுதிய உரை, தல்வார் கலைக்கூடம்  
2009: நஸ்ரீன் மொஹமதி, *கட்டம் பிரிக்கப்படாதது,* , கீதா கபூர், தீபக் தல்வார், ஆண்டர்ஸ் க்ரூகர், ஜான் யாவ் எழுதிய உரை, தல்வார் கலைக்கூடம்  
2009: ஆழ்வார் பாலசுப்பிரமணியம், *(இல்) இடையில்*, தீபக் தல்வார் எழுதிய உரை, தல்வார் கலைக்கூடம்  
2008: ஆலன் டிசோசா, *ஃபுகைப்படப்பணிகளின் ஒரு தசாப்தம்,* ஆலன் டிசோசா, ஈவ் ஓஷி, மோய் சியென், லூயிஸ் ஃபிரான்சியா, ஸ்டீவன் நெல்சன் எழுதிய உரை, தல்வார் கலைக்கூடம்  
2005: நஸ்ரீன் மொஹமதி, *கோடுகள் மத்தியில் கோடுகள்*, வரைதல் ஆவணங்கள் 52, கீதா கபூர், சூசெட் மின் எழுதிய உரை, வரைதல் மையம்  
2005: *(தேசி) மறு*, தல்வார் கலைக்கூடம், 2005
# வெங்கட் ரங்கநாதன்

**வெங்கட் ரங்கநாதன்** (13 மே 1989) என்பவர் தமிழ்நாட்டு நடிகர் ஆவார். இவர் மெல்ல திறந்தது கதவு, தெய்வம் தந்த வீடு, ரோஜா போன்ற பல தொடர்களிலும் திருமணம் போன்ற சில திரைப்படங்களிலும் நடித்துள்ளார்.
# வெங்கட் ரங்கநாதன்

## ஆரம்ப வாழ்க்கை

வெங்கட் ரங்கநாதன் 1989 மே 13 அன்று தமிழ்நாட்டில் பழனியில் பிறந்தார். பழனியில் உள்ள முனிசிபல் மேல்நிலைப்பள்ளியில் இடைநிலைக் கல்வியை முடித்தார். புதுக்கோட்டை முகாம்பிகாய் பொறியியல் கல்லூரியில் இளங்கலை பட்டம் பெற்றார். இவரது மனைவி பெயர் அஜந்தா ஒரு புகைப்படக் கலைஞர், இவருக்கு தேஜா என்ற ஒரு மகள் உண்டு.
# வெங்கட் ரங்கநாதன்

## தொடர்கள்

**-
! ஆண்டு
! தொடர்
! கதாபாத்திரம்
! அலைவரிசை**  
| 2006 | கனா காணும் காலங்கள் | விஜய் தொலைக்காட்சி |  |
| --- | --- | --- | --- |
| 2012 | ஆண் பாவம் | சன் தொலைக்காட்சி |  |
| 2012-2014 | புகுந்த வீடு | ஜீ தமிழ் |  |
| 2012-2013 | மாயா | ஜெயா தொலைக்காட்சி |  |
| 2013-2017 | தெய்வம் தந்த வீடு | ரவிக்குமார் | விஜய் தொலைக்காட்சி |
| 2013-2014 | அக்னி பறவை | புதுயுகம் தொலைக்காட்சி |  |
| 2016-2017 | மெல்ல திறந்தது கதவு | சந்தோஷ் | ஜீ தமிழ் |
| 2017-2018 | நினைக்கத் தெரிந்த மனமே | ரவி | விஜய் தொலைக்காட்சி |
| 2017 | ஜோடி நம்பர் 1 பகுதி 9 | போட்டியாளராக |  |
| 2018–ஒளிபரப்பில் | ரோஜா | அஸ்வின் | சன் தொலைக்காட்சி |
| 2018–ஒளிபரப்பில் | பாண்டியன் ஸ்டோர்ஸ் | ஜீவா | விஜய் தொலைக்காட்சி |
| 2019 | ஸ்டார்ட் மியூசிக் | விருந்தினராக |  |
| 2019 | பாண்டியன் ஸ்டோர்ஸ் வெற்றி கொண்டாட்டம் |  |  |
# வெங்கட் ரங்கநாதன்

## திரைப்படம்

**-
! ஆண்டு
! திரைப்படம்
! கதாபாத்திரம்**  
| 2019 | திருமணம் | வெங்கட் | } |
| --- | --- | --- | --- |
# பிஷப் செவிலியர் கல்லூரி

**பிஷப் செவிலியர் கல்லூரி** பிஷப் செவிலியர் கல்லூரி, தமிழ்நாட்டில்டாக்டர் எம்.ஜி.ஆர் மருத்துவப்பல்கலைக்கழகத்தின் இணைவு பெற்றுள்ள  
ஒரு தனியார் கல்லூரி. இக்கல்லூரி தாராபுரம் ஈரோடு மாவட்டம், தமிழ்நாட்டில் அமைந்துள்ளது. இக்கல்லூரி 1991 ஆண்டு தொடங்கப்பட்டது. மருத்துவத்துறையில் பெண் கல்வியை ஊக்குவிக்கும் வகையில் இக்கல்லூரி செயல்பட்டு வருகின்றது.
# பிஷப் செவிலியர் கல்லூரி

## படிப்புகள்

இக்கல்லூரியில் பட்டயம், இளங்கலை, முதுகலை செவிலியர் படிப்புகள் வழங்கப்பட்டு வருகின்றன.
# உக்ரைன் பன்னாட்டு ஏர்லைன்சு பறப்பு 752

ஆரம்பத்தில், வானூர்தி சுட்டு வீழ்த்தப்பட்டதை நிராகரித்திருந்த ஈரானிய அதிகாரிகள், தொழினுட்பக் கோளாறே விபத்திற்குக் காரனம் என அறிவித்திருந்தனர். ஈரானின் "டோர்" (நேட்டோ அறிக்கையிடல் பெயர்: எஸ்.ஏ-15 காண்ட்லெட்) என்ற நில வான் ஏவுகணை மூலம் விமானம் சுட்டு வீழ்த்தப்பட்டதாக உளவுக் கண்காணிப்பு செயற்கைக்கோள் படங்கள் காட்டுவதாக அமெரிக்க அதிகாரிகள் தெரிவித்தனர், ஆனால் இதற்கான எந்த ஆதாரத்தையும் அவர்கள் அப்போது வெளியிடவில்லை. தமது வானூர்தி "சுட்டு வீழ்த்தப்பட்டிருக்கலாம்" என உக்ரேனிய அதிகாரிகள் கூறினர், அதே நேரத்தில் ஈரானிய அதிகாரிகள் இதனை மறுத்தனர். ஐக்கிய இராச்சியத்தின் பாதுகாப்பு அதிகாரிகள் சுட்டு வீழ்த்தப்பட்டமை குறித்த அமெரிக்க மதிப்பீட்டை ஏற்றுக்கொண்டனர். வானூர்தி உயரத்தை எட்டிக்கொண்டிருக்கும்போது ஈரானிய ஏவுகணை ஒன்று தாக்கியதைக் காட்டும் செல்லிடத் தொலைபேசிக் காட்சிகள் உறுதி செய்யப்பட்ட காட்சிகள் எனத் தெரிவிக்கப்பட்டது.
# உக்ரைன் பன்னாட்டு ஏர்லைன்சு பறப்பு 752

## பறப்பும் விபத்தும்

உக்ரைனின் மிகப்பெரிய வானூர்தி நிறுவனமான உக்ரைன் பன்னாட்டு ஏர்லைன்சு இவ்வானூர்தியை இயக்கியது. இவ்வானூர்தியில் 9 பணியாளர்கள் உட்பட 176 பேர் பயணம் செய்ததாக உறுதி செய்யப்பட்டது. பயணிகளில் 15 பேர் சிறுவர்கள் ஆவார்.  
பறப்பு வானூர்தி 752 உள்ளூர் நேரம் காலை 05:15 (ஒசநே+03:30) மணிக்குப் புறப்படுவதாக இருந்தது, ஆனால் தாமதமாக உள்ளூர் நேரம் 06:12 பணிக்குப் புறப்பட்டது. அன்று காலை உள்ளூர் நேரம் 08:00 (ஒசநே+02:00) மணிக்கு கீவ் நகரை அடைந்திருக்க வேண்டும். வானூர்தியில் இருந்து கடைசித் தகவல் காலை 06:14 மணிக்கு (புறப்பட்டு 3 நிமிடங்களுக்குள்ளாக) கிடைத்தது. கடைசியாக கடல் மட்டத்தில் இருந்து 7,925 அடி (2,416 மீ) உயரத்தில் 509 கிமீ/ம வேகத்தில் பறந்து கொண்டிருந்தது. தெகுரான் வானூர்தி நிலையம் சராசரி கடல் மட்டத்திலிருந்து 3,305 அடி (1,007 மீ) உயரத்தில் உள்ளது, இது தரை மட்டத்திலிருந்து 4,620 அடி (1,410 மீ) உயரம் ஆகும். வானூர்தியின் உயரப் பதிவு திடீரென முடிவடைந்தபோது வானூர்தி மேலே ஏறிக்கொண்டிருந்தது.  
வானூர்தி நிலையத்திற்கு வடக்கே 15 கிலோமீட்டர் தூரத்தில் அமைந்துள்ள நிலப்பரப்பில் வானூர்தி மோதியது பற்றிய ஒரு காணொளி சமூக ஊடகங்களில் பரப்பப்பட்டது. விமானம் கீழ்நோக்கி வந்தபோது அது தீப்பற்றி எரிந்தது காணொளியில் பதிவாகியுள்ளது. அதன் சில பாகங்கள் வானில் உடைந்து வீழ்ந்தன. பின்னர் அது கீழே வீழ்ந்து நொறுங்கி வெடித்தது. இக்காணொளியின் நம்பகத்தன்மை உறுதி செய்யப்படவில்லை, ஆனாலும் வானூர்தி நொருங்குவதற்கு முன்னரே அது தீப்பிடித்திருந்ததாகத் தெரிவிக்கப்படுகிறது. இதனால், இவ்வானூர்தி தவறுதலாகச் சுட்டு வீழ்த்தப்பட்டிருக்கலாம் என நம்பப்படுகிறது. இது சுட்டு வீழ்த்தப்பட்டதை ஈரானிய இராணுவம் மறுத்திருக்கிறது. ஆரம்பக் கட்ட விசாரணைகளின் படி, தொழில்நுட்பக் கோளாறே விபத்துக்குக் காரணம் என ஈரானின் பேரழிவு தணிப்பு மற்றும் மேலாண்மை அமைப்பு கூறியுள்ளது.  
இடிபாடுகள் பரந்த பகுதியில் பரவியிருந்த நிலையில், விபத்துக்குள்ளான இடத்தில் உயிர் தப்பியவர்கள் எவரும் காணப்படவில்லை.
# உக்ரைன் பன்னாட்டு ஏர்லைன்சு பறப்பு 752

## பயணிகளும் பணியாளர்களும்

வானூர்தியில் மொத்தம் 167 பயணிகளும் 9 பணியாளர்களும் இருந்ததாக ஈரான் வான் பரப்பு அமைப்பின் செய்தித் தொடர்பாளர் உறுதிப்படுத்தினார். பெரும்பாலான பயணிகள் உக்ரைன் ஊடாக கனடா திரும்பிக் கொண்டிருந்தவர்கள் ஆவர். 138 பேர் கனடா நோக்கி சென்றதாக கனடியப் பிரதமர் ஜஸ்டின் துரூடோ தெரிவித்தார்.  
**இறப்புகள்**  
| மொத்தம் | 167 | 9 | } |
| --- | --- | --- | --- |
| ஈரான் | 82 | 0 | 82 |
| கனடா | 63 | 0 | 63 |
| உக்ரைன் | 2 | 9 | 11 |
| சுவீடன் | 10 | 0 | 10 |
| ஆப்கானித்தான் | 7 | 0 | 4 |
| ஐக்கிய இராச்சியம் | 3 | 0 | 3 |
# கலை மற்றும் கலாச்சார பாரம்பரியத்திற்கான இந்திய தேசிய அறக்கட்டளை

**கலை மற்றும் கலாச்சார பாரம்பரியத்திற்கான இந்திய தேசிய அறக்கட்டளை** (*The Indian National Trust for Art and Cultural Heritage (INTACH)*) என்பது 1860 ஆம் ஆண்டு சங்கங்கள் பதிவுச் சட்டத்தின் கீழ் பதிவுசெய்யப்பட்ட ஒரு இலாப நோக்கற்ற தொண்டு நிறுவனமாகும்.  
2007 ஆம் ஆண்டில், ஐக்கிய நாடுகள் அவை கலை மற்றும் கலாச்சார பாரம்பரியத்திற்கான இந்திய தேசிய அறக்கட்டளைக்கு ஐக்கிய நாடுகள் பொருளாதார மற்றும் சமூக சபையுடன் ஒரு சிறப்பு ஆலோசனை அந்தஸ்தை வழங்கியது.
# கலை மற்றும் கலாச்சார பாரம்பரியத்திற்கான இந்திய தேசிய அறக்கட்டளை

## வரலாறு

இந்தியாவில் பாரம்பரிய விழிப்புணர்வு மற்றும் பாதுகாப்பைத் தூண்டுவதற்கும் முன்னிலைப்படுத்துவதற்கும் ஒரு உறுப்பினர் அமைப்பை உருவாக்கும் நோக்கத்துடன் 1984 ஆம் ஆண்டில் புது தில்லியில் இந்த அமைப்பு நிறுவப்பட்டது.  
1984 ஆம் ஆண்டு முதல், இந்தியாவின் இயற்கை மற்றும் கலாச்சார பாரம்பரியத்தின் பாதுகாப்பிற்கு இந்த அமைப்பு முன்னோடியாக இருந்து வருகிறது. இன்று நாட்டின் மிகப்பெரிய உறுப்பினர் அமைப்பாகவும் உள்ளது. இன்று இது 170 இந்திய நகரங்களிலிலும் பெல்ஜியம் மற்றும் ஐக்கிய இராச்சியத்திலும் அமைப்பைக் கொண்டுள்ளது.  
இந்த அமைப்பு, ராஜீவ் காந்தி, பூபுல் செயகர், எல்.கே. ஜா, எம். ஜி. கே. மேனன், கபில வத்சன், ராஜீவ் சேத்தி, பி.கே.தாபர், மார்தாண்ட் சிங், பில்கீஸ் எல். இலத்தீப், மாதவ்ராவ் சிந்தியா, ஜே.பி.தாதாஞ்சி ஆகியோரை உறுப்பினர்களாகக் கொண்டு அறக்கட்டளையின் முதல் ஆளும் குழுவை அமைத்தன.  
2007-ஆம் ஆண்டில், தெற்காசிய மற்றும் தென்கிழக்காசியப் பிராந்திய முன்முயற்சிகளில் ஒத்துழைக்க ஆத்திரேலியாவின் புகழ்பெற்ற பாரம்பரிய வலையமைப்பான *ஆஸ்ஹெரிடேஜ்* உடன் இந்த அமைப்பு புரிந்துணர்வு ஒப்பந்தத்தில் கையெழுத்திட்டது.
# கலை மற்றும் கலாச்சார பாரம்பரியத்திற்கான இந்திய தேசிய அறக்கட்டளை

## பணி

இந்த அமைப்பால் மேற்கொள்ளப்பட்ட பணிகளில் நினைவுச்சின்னங்களை மீட்டெடுப்பது மற்றும் அவற்றின் மேலாண்மை ஆகியவை அடங்கும்; பாரம்பரிய சொத்து பாதுகாப்புக்கான வக்காலத்து; பாரம்பரிய நடைகள் மற்றும் பேருந்துகள் மூலம் பொது விழிப்புணர்வு; பள்ளிகளில் பாரம்பரிய சங்ககங்களை நிறுவுதல், பள்ளிகள் மற்றும் கல்லூரிகளின் ஆசிரியர்களுக்கான விழிப்புணர்வு பட்டறை நடத்துதல், பல்வேறு பாதுகாப்பற்ற தளங்களுக்கு பாரம்பரிய நடைகள் செல்லுத்தல் போன்றவை.
# கலை மற்றும் கலாச்சார பாரம்பரியத்திற்கான இந்திய தேசிய அறக்கட்டளை

## பணி

### செயற்பாடுகள்

இந்த அமைப்பு அழிவுக்கு எதிரான பல போராட்டங்களில் ஈடுபட்டுள்ளது ஐதராபாத்திலுள்ள எர்ரம் மன்சில் , உசுமானியா மருத்துவமனை மற்றும் பெங்களூரில் உள்ள ஜனதா பசார் உள்ளிட்ட பாரம்பரிய கட்டமைப்புகளை இடிக்க முன்மொழியப்பட்டது.
# கலை மற்றும் கலாச்சார பாரம்பரியத்திற்கான இந்திய தேசிய அறக்கட்டளை

## பணி

### மறுமலர்ச்சி

பல ஆண்டுகளாக, இந்தியத் தொல்லியல் ஆய்வகம் மற்றும் பிற அரசாங்க நிறுவனங்களின் பாதுகாப்புக்கு வெளியே வரும் நூற்றுக்கணக்கான நினைவுச்சின்னங்களின் மறுசீரமைப்பு மற்றும் பாதுகாப்பை இந்த அமைப்பு எடுத்துள்ளது, சில சமயங்களில் உள்ளூர் அதிகாரிகள் பாரம்பரிய கட்டமைப்புகளை பராமரித்தல் மற்றும் மீட்டெடுப்பதை நேரடியாக இந்த அமைப்புக்கு ஒப்படைக்கின்றனர்.  
இந்தியாவின் ஒடிசாவின் ரகுராஜ்பூரை உருவாக்கிய பின்னர், அதன் மாஸ்டர் பட்டசித்ர கலைஞர்களுக்கும், கோட்டிபுவா நடனக் குழுக்களுக்கும் ஒரு பாரம்பரிய கிராமமாக புகழ்பெற்றது. இது இப்போது ஒரு பெரிய கிராமப்புற சுற்றுலாத் தலமாக மாறியுள்ளது. பின்னர் பத்மநாபூர் கிராமத்தை உருவாக்க அதே முறையைப் பயன்படுத்தியது. ஒடிசாவின் கஞ்சாம் மாவட்டம், நெசவாளர்களுக்கும் நாட்டுப்புற நடனக் கலைஞர்களுக்கும் புகழ் பெற்றது. இது மற்றொரு பாரம்பரிய இடமாக உள்ளது.  
2007 ஆம் ஆண்டில், கோவா அரசாங்கம் மாநிலத்தில் அதிகாரப்பூர்வமாக பட்டியலிடப்பட்ட 51 பாரம்பரிய மற்றும் கலாச்சார நினைவுச்சின்னங்களை மீட்டெடுப்பது, பாதுகாத்தல் மற்றும் பராமரிப்பதற்காக இந்த அமைப்புடன் புரிந்துணர்வு ஒப்பந்தத்தில் கையெழுத்திட்டது.கோவாவில் 16-ஆம் நூற்றாண்டின் *ரெய்ஸ் மாகோஸ்* கோட்டையின் மறுசீரமைப்பு மற்றும் பாதுகாப்பு இதில் அடங்கும். பின்னர் 2008 ஆம் ஆண்டில், தில்லியில் 92 நினைவுச்சின்னங்களைப் பாதுகாப்பதற்காகவும் 2010 பொதுநலவாய விளையாட்டுகளை தயாரிப்பதற்காகவும் தில்லி அரசாங்கத்துடன் புரிந்துணர்வு ஒப்பந்தத்தில் கையெழுத்திட்டது.
# அலாய் தர்வாசா

**அலாய் தர்வாசா** (Ala'i Darwaza) என்பது இந்தியாவின் தில்லியிலுள்ள, மெக்ராலியின், குதுப் மினார் வளாகத்தில் உள்ள குவ்வத்-உல்-இஸ்லாம் மசூதியின் தெற்கு நுழைவாயில் (அலாவுதீன் கில்சி நுழைவாயில்) ஆகும். 1311 ஆம் ஆண்டில் சுல்தான் அலாவுதீன் கில்சியால் இது கட்டப்பட்டது. இது சிவப்பு மணற்கற்களால் ஆனது. இது சதுர குவிமாடம் கொண்ட நுழைவாயிலாகும். இதில் வளைந்த நுழைவாயில்கள் மற்றும் ஒரு அறையும் உள்ளது.  
கட்டுமான மற்றும் அலங்காரத்தின் இஸ்லாமிய முறைகளைப் பயன்படுத்தி கட்டப்பட்ட முதல் இந்திய நினைவுச்சின்னமாக இது இந்தோ-இஸ்லாமிய கட்டிடக்கலையில் ஒரு சிறப்பு முக்கியத்துவத்தைக் கொண்டுள்ளது மற்றும் இது உலக பாரம்பரிய தளமாகும் .
# அலாய் தர்வாசா

## பின்னணி

1311 ஆம் ஆண்டில் கில்ஜி வம்சத்தைச் சேர்ந்த சுல்தான் அலாவுதீன் கில்ஜி என்பவரால் அலாய் தர்வாசா கட்டப்பட்டது. குவ்வத்-உல்-இஸ்லாம் மசூதியை நான்கு பக்கங்களிலும் விரிவுபடுத்துவதற்கான அவரது திட்டத்தின் ஒரு பகுதியாக இது இருந்தது. அவர் நான்கு வாயில்களைக் கட்டத் திட்டமிட்டிருந்தாலும், 1316 இல் அவர் இறந்ததால் அலாய் தர்வாஸாவை மட்டுமே முடிக்க முடிந்தது. இது மசூதியின் தெற்கு நுழைவாயிலாக செயல்படுகிறது. இது குதுப் வளாகத்தின் தெற்கு பகுதியில் அமைந்துள்ளது.  
1993 ஆம் ஆண்டில், தர்வாசா மற்றும் வளாகத்தின் பிற நினைவுச்சின்னங்கள் உலக பாரம்பரிய தளமாக நிறுவப்பட்டன.
# அலாய் தர்வாசா

## கட்டிடக்கலை

அலாய் தர்வாசா ஒரு மண்டபத்தால் ஆனது. அதன் உட்புற பகுதி 34.5 அடி (10.5 மீ) மற்றும் வெளிப்புற பகுதி 56.5 அடி (17.2 மீ) அளவில் உள்ளது. இது 60 அடி (18 மீ) உயரம் மற்றும் சுவர்கள் 11 அடி (3.4 மீ) தடிமனாக இருக்கும்.  
இந்த நுழைவாயில் 1311 முதல், புதிய தொழில்நுட்பத்திற்கு ஒரு எச்சரிக்கையான அணுகுமுறையைக் காட்டுகிறது. மிகவும் அடர்த்தியான சுவர்கள் மற்றும் ஆழமற்ற குவிமாடம், ஒரு குறிப்பிட்ட தூரம் அல்லது உயரத்திலிருந்து மட்டுமே தெரியும். பெர்சியா மற்றும் மத்திய ஆசியாவில் பயன்படுத்தப்படும் பாலிக்ரோம் ஓடுகளுக்கு மாற்றாக, சிவப்பு மணற்கல் மற்றும் வெள்ளை பளிங்கு ஆகியவற்றைக் கொண்ட கொத்து வண்ணங்களின் மாறுபட்ட வண்ணங்கள், இந்தோ-இஸ்லாமிய கட்டிடக்கலையின் பொதுவான அம்சமாக மாறியதை அறிமுகப்படுத்துகின்றன. கூர்மையான வளைவுகள் அவற்றின் அடிபக்கத்தில் சற்றே ஒன்றிணைந்து, லேசான குதிரை இலாட வளைவு விளைவைக் கொடுக்கிறது. அவற்றின் உள் விளிம்புகள் மடக்கப்படுவதில்லை. ஆனால் வழக்கமான "ஸ்பியர்ஹெட்" திட்டங்களுடன் வரிசையாக இருக்கும், இது தாமரை மொட்டுகளைக் குறிகிறது. ஜாலி, கல் ஓபன்வொர்க் திரைகள் இங்கே அறிமுகப்படுத்தப்பட்டுள்ளன. அவை ஏற்கனவே கோவில்களில் நீண்ட காலமாக பயன்படுத்தப்பட்டு வந்துள்ளன.  
குவிமாடத்தின் உயரம் 47 அடிகள் ஆகும் ( 14 மீட்டர்). உண்மையான குவிமாடம் அமைப்பதற்கான முந்தைய முயற்சிகள் வெற்றிபெறாததால், இது இந்தியாவில் கட்டப்பட்ட முதல் உண்மையான குவிமாடமாகும்.  
முழு தர்வாசாவும் சிவப்பு மணற்கற்களால் ஆனது. வெளிப்புற சுவர்களில் வெள்ளை நிற பளிங்குகள் பதிக்கப்பட்டுள்ளன. தர்வாசாவின் சுவர்களில் விரிவான அரபு கையெழுத்து உள்ளது. வளைவுகள் குதிரை இலாட வடிவிலானவை. இந்தியாவில் முதன்முறையாக இத்தகைய வளைவுகள் பயன்படுத்தப்பட்டன. முகப்பில் துருக்கிக்கு முந்தைய செதுக்கல்கள் மற்றும் வடிவங்கள் உள்ளன. ஜன்னல்களில் பளிங்கு இலாட்டுகள் உள்ளன. மேற்பரப்பு அலங்காரமானது ஒன்றோடொன்று இணைக்கப்பட்ட மலர் வடிவங்களைக் கொண்டுள்ளது. மூன்று நுழைவு வாசல்களில் ஒரு சமச்சீருடன் மீண்டும் மீண்டும் செய்யப்பட்டுள்ளது.
# போல்டன் படுகொலை

**போல்டன் படுகொலை** (Bolton massacre) சில நேரங்களில் போல்டனின் புயல் எனவும் பதிவு செய்யப்பட்டுள்ளது. இது இங்கிலாந்து உள்நாட்டுப் போரில் 1644 மே 16 அன்று நிகழ்ந்தது. இங்கிலாந்துப் நாடாளுமன்ற ஆதரவாளர்கள் வசிக்கும் நகரமானது இளவரசர் உரூபர்ட்டின் கீழ் முடியாட்சியின் கொள்கையை ஆதரிக்கும் படைகளால் தாக்கப்பட்டு கைப்பற்றப்பட்டது. போல்டனின் பாதுகாவலர்கள் மற்றும் குடிமக்கள் 1,600 பேர் சண்டையின்போதும் அதற்குப் பின்னரும் படுகொலை செய்யப்பட்டதாகக் கூறப்பட்டது. "போல்டனில் நடந்த படுகொலை" நாடாளுமன்ற பிரச்சாரத்தின் பிரதானமாக மாறியது.
# போல்டன் படுகொலை

## பின்னணி

இலங்காசயரில், உள்நாட்டுப் போர் தொடங்குவதற்கு முன்பு, பொதுவாக நாடாளுமன்றத்தை ஆதரிக்கும் நகரங்களுக்கிடையில் சமூக மற்றும் பொருளாதார பதற்றம் நிலவியது. குறிப்பாக கிராமப்புறங்களை கட்டுப்படுத்தி, பெரும்பாலும் முடியாட்சியின் கொள்கையை ஆதரிக்கும் நில உரிமையாளர் மற்றும் பிரபுத்துவத்திற்கிடையே இந்த பதற்றம் நிலவியது. கருத்து வேறுபாடற்ற இயக்கங்களுக்கு ஆதரவளிக்கும் சில நகரங்களுடன் ஒரு மத பிளவு ஏற்பட்டது. போல்டன் "வடக்கின் ஜெனீவா" என்று அழைக்கப்பட்டது. இது சுவிட்சர்லாந்தில் உள்ள நகரத்தைக் குறிக்கிறது, இது கால்வினிசத்தின் மையமாக இருந்தது.  
இலங்காசயரின் முடியாட்சியின் கொள்கையை ஆதரிக்கும் முக்கிய நபர்தெர்பியின் 7 வது ஏர்ல் ஜேம்சு இசுடான்லி என்பராவார் . 1642 இல் உள்நாட்டுப் போரின் தொடக்கத்தில் மாவட்டத்தைப் பாதுகாப்பதற்கான நடவடிக்கைகளை எடுப்பதில் அவர் வேகம் குறைந்து இருந்தார். அடுத்த ஆண்டு பின்னடைவுகளுக்குப் பிறகு, போல்டனைக் கைப்பற்ற இரண்டு தோல்வியுற்ற முயற்சிகள் உட்பட, அவர் தற்காலிகமாக இலங்காசயரில் நடந்த போட்டியைக் கைவிட்டு, இவர் இருந்த மற்ற பகுதிகளான மாண் தீவுகளைப் பாதுகாக்க முக்கிய நடவடிக்கையைக் கொண்டிருந்தார். இலங்காசயரின் நாடாளுமன்ற கட்டுப்பாட்டுக்கு ஒரே அச்சுறுத்தல் செசையரில் இருந்து வந்தது. அங்கு ஜான் பைரனின் கீழ் ஒரு முடியாட்சி ஆதரவு இராணுவம், 1 வது பரோன் பைரன் 1643 இன் பிற்பகுதியில் உருவாக்கப்பட்டது. 1644 ஜனவரி 26 இல், சர் வில்லியம் பிரெட்டன் மற்றும் சர் தாமஸ் ஃபேர்பாக்சு, நாடாளுமன்ற உறுப்பினர்களை இப்பகுதியின் கட்டுப்பாட்டில் வைத்திருக்கிறார்.  
ஃபேர்பாக்சின் இராணுவமும், கர்னல் அலெக்சாண்டர் ரிக்பியின் கீழ் சில இலங்காஷயர் நாடாளுமன்ற உறுப்பினர்களும் தெர்பியின் ஏரலின் இலத்தோம் அரண்மனையை முற்றுகையிடத் தொடங்கினர். இந்த முற்றுகை அவரது மனைவி, தெர்பி கவுண்டசால் பாதுகாக்கப்பட்டது. இருப்பினும், ஃபேர்பாக்சு மார்ச் மாத இறுதியில் பென்னின்களைக் கடந்து தனது தந்தை லார்ட் ஃபேர்பாக்சுடன் யார்க்சயரில் மீண்டும் சேர்ந்தார்.
# போல்டன் படுகொலை

## பிரச்சாரம்

1644 ஆம் ஆண்டின் முற்பகுதியில் நிலைமையை மீட்டெடுப்பதற்காக ராஜாவின் மருமகனும், முன்னணி களத் தளபதியுமான இளவரசர் ரூபர்ட்டை வடமேற்குக்கு அனுப்ப ராயலிஸ்டுகள் திட்டமிட்டிருந்தனர். உரூபர்ட் சுரூசுபரியில் தலைமையகத்தை அமைத்தார், அங்கிருந்து அவர் நெவார்க்கின் நிவாரணத்திற்கு ஒரு சக்தியை வழிநடத்தினார். ஃபேர்பாக்சு மற்றும் ஒரு இசுக்கொட்லாந்து உடன்படிக்கை இராணுவம் ஏப்ரல் 22 அன்று இயார்க் முற்றுகையைத் தொடங்கியபோது வடமேற்கை மீண்டும் பெறுவது இன்னும் முக்கியமானது. உரூபர்ட்டுக்கு உடனடியாக இயார்க்கை விடுவிப்பதற்கான வலிமை இல்லாததால், அரசனின் போர்க்கால தலைநகரான ஆக்சுபோர்டில் நடந்த ஒரு போர் சபையில், முடியாட்சியின் செல்வத்தை மீட்டெடுக்க முதலில் இலங்காசயருக்குச் செல்வதாகவும், புதியவர்களைச் சேகரிக்க தெர்பியின் செல்வாக்கின் ஏரலைப் பயன்படுத்துவதாகவும் ஒப்புக் கொள்ளப்பட்டது. அயர்லாந்தில் முடியாட்சி ஆதரவுப் படைகளுடன் தொடர்பு கொள்ள அனுமதிக்க லிவர்பூல் துறைமுகத்தைப் பாதுகாக்கவும் ஏற்பாடு செய்யப்பட்டது.
# மெக்ராலி தொல்பொருள் பூங்கா

கண்டும் காணாத குலி கானின் கல்லறை. ]]
வளாகம் பொ.ச. 1528-1529 இல் மெக்ராலி தொல்பொருள் பூங்காவில் கட்டப்பட்டது. ]]
**மெராலி தொல்பொருள் பூங்கா** (Mehrauli Archaeological Park) என்பது தில்லியின் மெக்ராலியில் 200 ஏக்கர் பரப்பளவில் அமைந்துள்ள ஒரு தொல்பொருள் பகுதியாகும். இது குதுப் மினார் உலக பாரம்பரிய தளம் மற்றும் குதுப் மினார் வளாகத்தை ஒட்டி அமைந்துள்ளது. இது 100 க்கும் மேற்பட்ட வரலாற்று முக்கியத்துவம் வாய்ந்த நினைவுச்சின்னங்களைக் கொண்டுள்ளது. தில்லியில் 1,000 ஆண்டுகால தொடர்ச்சியான ஆக்கிரமிப்புக்கு அறியப்பட்ட ஒரே பகுதி இதுவாகும். மேலும் பொ.ச. 1060 இல் தோமரா அரசபுத்திரர்களால் கட்டப்பட்ட லால் கோட்டின் இடிபாடுகள் இதில் அடங்கும். இது தில்லியின் மிகப் பழமையான கோட்டையாகவும், கில்சி வம்சத்தின் ஆட்சி, துக்ளக் வம்சம், தில்லி சுல்தானகத்தின் லோதி வம்சம், முகலாயப் பேரரசு மற்றும் பிரித்தானிய இராச்சியம் போன்றவற்றின் அடுத்தடுத்த கால கட்டடக்கலை நினைவுச்சின்னங்களாகவும் உள்ளது.
# மெக்ராலி தொல்பொருள் பூங்கா

## கண்ணோட்டம்

இந்த பூங்காவில் கி.பி 1287 வருடத்திய பால்பன் கல்லறை போன்ற தளங்கள் உள்ள., இதில் உள்ள வளைவு மற்றும் குவிமாடம் இந்தியாவில் முதல் முறையாக கட்டப்பட்டது, ஜமாலி கமாலி மசூதி மற்றும் மௌலானா ஜமாலி கமாலி ( ஜமாலி கம்போ ) கல்லறை, 1526 - பொ.ச. 1535, குலி கானின் கல்லறை, படிக்கிணறுகளான காந்தக் கிணறு, ராஜோன் கிணறு, மற்றும் மதி மஸ்ஜித் ஆகியவை. ஜகாஸ் மகால், இரண்டாம் பகதூர் சாவின் சாபர் மகால், கவுசி-இ-சம்சி மற்றும் ஆதாம் கானின் கல்லறை ஆகியவற்றின் நினைவுச்சின்னங்கள் ஆகியவை. பல பழைய கோயில்களின் தூண்கள் மற்றும் எச்சங்களும் பூங்காவில் சிதறிக்கிடக்கின்றன.
# மெக்ராலி தொல்பொருள் பூங்கா

## மறுவளர்ச்சி மற்றும் பாதுகாப்பு

தில்லி சுற்றுலா மற்றும் போக்குவரத்து மேம்பாட்டுக் கழகம் , மாநில தொல்பொருள் துறை, தில்லி மேம்பாட்டு ஆணையம் மற்றும் இந்திய தேசிய அறக்கட்டளை ஆகியவற்றுடன் இணைந்து 1997 ஆம் ஆண்டில் தொல்பொருள் பூங்காவாக இந்த பகுதி மறுவடிவமைப்பு மற்றும் முக்கியமான கட்டமைப்புகளை பாதுகாக்கத் தொடங்கியது. கலை மற்றும் கலாச்சார பாரம்பரிய அறக்கட்டளை (INTACH), இது முதலில் இப்பகுதியில் உள்ள கட்டமைப்புகளின் முறையாக ஆவணப்படுத்தத்த் தொடங்கியது. மேலும் 2000 ஆம் ஆண்டிலிருந்து பாரம்பரிய நடைகளை நடத்தத் தொடங்கியது.  
பல ஆண்டுகளாக, இன்டாக் பூங்காவில் சுமார் 40 நினைவுச்சின்னங்களை மீட்டெடுத்ததுடன், அடையாளங்கள், பாரம்பரிய தடங்கள் மற்றும் மணற்கல் பாதை-குறிப்பான்களைச் சேர்த்தது.
# தேசிய கைவினை மற்றும் கைத்தறிகள் அருங்காட்சியகம்

**தேசிய கைவினை மற்றும் கைத்தறிகள் அருங்காட்சியகம் (National Handicrafts and Handlooms Museum),** பொதுவாக தேசிய கைவினைகள் அருங்காட்சியகம் என்று அறியப்படுவதாகும். இந்த அருங்காட்சியகம் இந்தியாவில் புது தில்லியில் அமைந்துள்ள பெரிய கைவினை அருங்காட்சியகங்களில் ஒன்றாகக் கருதப்படுகிறது. .  
இந்த அருங்காட்சியகம் இந்திய அரசின் ஜவுளி அமைச்சகம் நிர்வாகத்தின்கீழ் செயல்பட்டு வருகிறது. புராண கிலா வளாகத்தை எதிர்கொண்டு அமைந்துள்ள பிரகதி மைதானத்தின் மூலையில் இந்த அருங்காட்சியகம் அமைந்துள்ளது.
# தேசிய கைவினை மற்றும் கைத்தறிகள் அருங்காட்சியகம்

## வரலாறு

கமலாதேவி சட்டோபாத்யாய் அவர்களின் முயற்சியால் 1950 கள் மற்றும் 60 களில் தொடங்கி 30 ஆண்டுகளில் இது அமைக்கப்பட்டது, இந்த பகுதி ஒரு இனவழி இடமாக கருதப்பட்டு, இந்தியாவின் பல்வேறு பகுதிகளிலிருந்தும் கைவினைஞர்கள் பல்வேறு பாரம்பரிய கலைகளையும், கைவினைப் பொருள்களையும் பாதுகாப்பதற்காக வரும் நிலையில் இருந்தபோது இது செயலாக்கம் பெற்றது. 1980 களில் இது ஏற்கனவே கணிசமான கலைப் பொருள் சேகரிப்புகளைக் கொண்டிருந்தது, காலப்போக்கில் அருங்காட்சியக இடம் படிப்படியாக உருவாக்கம் பெற்று அதன் தற்போதைய வடிவத்தைப் பெற்றது.  
, 2010. ]]
தற்போது இந்த அருங்காட்சியகத்தில் இந்திய கைவினைஞர்களின் தொடர்ச்சியான பாரம்பரியத்தை பிரதிபலிக்கின்ற 35,000 க்கும் மேற்பட்ட அரிய மற்றும் தனித்துவமான கலைப்பொருள்கள் காட்சிக்கு வைக்கப்பட்டுள்ளன. அவற்றுள் ஓவியம், எம்பிராய்டரி, ஜவுளி போன்றவையும், களிமண், கல் மற்றும் மரத்தால் ஆன கலைப்பொருள்களும் உள்ளன. இந்த பல்வேறு கைவினைப்பொருட்கள் அனைத்தும் 1975 மற்றும் 1990 க்கு இடையில் கட்டிடக் கலைஞர் சார்லஸ் கோர்ரியாவால் வடிவமைக்கப்பட்ட ஒரு கட்டிடத்தில் வைக்கப்பட்டுள்ளன, நவீன வடிவமைப்பில் பாரம்பரிய கட்டிடக்கலை இணைப்பினை இங்கு காண முடியும்.
# தேசிய கைவினை மற்றும் கைத்தறிகள் அருங்காட்சியகம்

## கண்ணோட்டம்

அருங்காட்சியகத்திற்குள் உள்ள பல்வேறு காட்சிக் கூடங்களில் பழங்குடியினர் மற்றும் கிராமிய கைவினைத் தொகுப்புகள், ஜவுளித் தொகுப்புகள், பிரபல பண்பாட்டின் தொகுப்புகள் போன்றவை காட்சிக்கு வைக்கப்பட்டுள்ளன. அதன் மதிப்புமிக்க சேகரிப்பில், 250 ஆண்டுகள் முதல் 300 ஆண்டுகள் வரையிலான காலத்தைச் சேர்ந்த கர்நாடகாவைச் சேர்ந்த பூட்டா சேகரிப்பு, 300 ஆண்டு பழமையான அரிய காஷ்மீரி 'துஷாலாக்கள்', தனித்துவமான எம்பிராய்டரிக்கு சிறப்பு பெற்றசம்பாவிவைச் சேர்ந்த கைக்குட்டைகள், அரிய ப்ரோக்கேட் மற்றும் பலுச்சாரி புடவைகள், கட்ச் எம்பிராய்டரி, விலைமதிப்பற்ற உலோக நகைகள் மற்றும் பல. ஜவுளிகளின் தொகுப்பு ஆகியவற்றை இந்த அருங்காட்சியகம் கொண்டுள்ளது. இந்த அருங்காட்சியகத்தில் பரப்பளவில் ஒரு கிராம வளாகமும் உள்ளது. அங்கு அமைந்துள்ள 15 கட்டமைப்புகளில் இந்தியாவின் பல்வேறு மாநிலங்களைச் சேர்ந்த கிராமங்கள், முற்றங்கள் மற்றும் கோயில்கள் மற்றும் அன்றாட வாழ்க்கையில் பயன்படுத்தக்கூடிய பொருட்கள் உள்ளிட்வை காட்சிக்கு வைக்கப்பட்டுள்ளன. முழு கிராம வளாகமும் 1972 ஆம் ஆண்டில் நடைபெற்ற தற்காலிக கண்காட்சியின்போது காட்சிக்கு வைக்கப்பட்டிருந்த கிராமப்புற இந்தியாவின் கருப்பொருளைக் கொண்டு அமைந்த கலைப்பொருள்களைக் கொண்ட எச்சமாகும். தற்போது அருங்காட்சியகத்தில் வசிக்கும் பல பாரம்பரிய கைவினைஞர்கள், அருங்காட்சியக வளாகத்திற்குள் ஒரு குறிப்பிட்ட பகுதியில் பணிபுரிவதைக் காணலாம். அவர்கள் உருவாக்கும் கைவினைப் பொருள்கள் அங்கு அவர்களால் விற்கப்படுகின்றன.  
காட்சியில் உள்ள சேகரிப்புகளை தவிர, அருங்காட்சியகத்தில் ஆய்வு மற்றும் ஆவண வசதிகள், ஒரு குறிப்பு நூலகம், ஒரு பாதுகாப்பு ஆய்வகம், ஒரு புகைப்பட ஆய்வகம் மற்றும் ஒரு ஆடிட்டோரியம் ஆகியவை உள்ளன. இந்த அருங்காட்சியகம் திங்கட்கிழமை தவிர, பிற நாள்களில் காலை 9.30 மணி முதல் மாலை 5.00 மணி வரை திறந்திருக்கும். பிரகதி மைதானம் டெல்லி மெட்ரோ நிலையம் வழியாக இந்த அருங்காட்சியகத்தை வந்து அடையலாம்.
# பயம் (2018 திரைப்படம்)

**பயம்** (ஆங்கிலம் : Fear), (மலையாளம் : ഭയാനകം) இது 2018 ஆம் ஆண்டு வெளியான ஒரு மலையாள மொழி திரைப்படம் ஆகும். இப்படத்தின் இயக்குநர் ஜெயராஜ் ஆகும். இப்படத்தில் முக்கியக் கதாபாத்திரத்தில் ரென்சி என்பவரும், ஆஷா சரத் என்பவரும் நடித்துள்ளார்கள். இப்படத்தின் கதை சிவசங்கரன் என்பவரால் 1978 ஆம் ஆண்டு எழுதப்பட்ட மலையாள காப்பியமான கயர் (Kayar) என்பதிலிருந்து எடுக்கப்பட்டதாகும்.
# பயம் (2018 திரைப்படம்)

## கதை

கேரளா மாநிலத்தின் கடலோர தாழ்வான பகுதியான குட்டநாடு என்ற இடத்தில் கதைக்களம் துவங்குகிறது. முதலாம் உலகப் போரில் பங்கெடுத்து 21 ஆண்டுகள் கழித்து தன் ஒரு கால் முடமானவரான, தற்சமயம் குட்டநாட்டில் தபால்காரராக வருகிறார் முன்னால் ராணுவ வீரர் ஒருவர். அவருக்கு தங்க வீடு கொடுக்கும் அவ்வூர் பெண்மணியின் பையன்கள் இருவரும் ராணுவத்தில் பணிகிறார்கள். இவர் அங்கு வேலைக்கு வந்த நேரம் இரண்டாம உலக போர் துவங்குகிறது. வருமையின் காரணமாகவும், ஆங்கிலேயர்களின் கட்டாயத்திற்காகவும் தங்களின் பையன்களை அவ்வூர் மக்கள் ராணுவத்திற்கு அனுப்புகிறார்கள். முதலில் தங்களின் குழந்தைகள் அனுப்பும் பணத்தை வாங்கும் பெற்றோர் சந்தோசப்படுகிறார்கள். போக போக போரின் காரணமாக ஒவ்வொருவரின் ஆண் பிள்ளைகளும் மரண செய்தி தந்தி மூலியமாக வருவதைக் கொடுக்க செல்லும் தபால்காரரை ஊர் பொதுமக்கள் வெறுக்க ஆரம்பித்துவிடுகிறாகள். ஒரு கட்டத்தில் தபால்காரருக்கு வீடு கொடுக்கும் பெண்ணின் பையன்களும் போரில் மரணமடைய அதை அப்பெண்ணிடம் சொல்ல முடியாமல் தவிக்கிறார். இனி அவர்களின் குழந்தைகள் மரணமடைந்ததைச் சொல்லவேண்டாம் என்று முடிவெடுக்கும் தபால்காரர் பலபேருக்கு வரும் தந்தி தாள்களை சிறிய பேப்பர் கப்பல்களாக செய்து தண்ணீரில் மிதக்க விடுகிறார்.
# பயம் (2018 திரைப்படம்)

## பரிசு

இத்திரைப்படம் தேசிய திரைப்பட விருதுகள், சிறந்த திரைக்கதை மற்றும் சிறந்த ஒளிப்பதிவு ஆகிய மூன்று பரிசுகளைப் பெற்றுள்ளது.
# ஜெயா ஸ்டார் சிங்கர் (பருவம் 3)

**ஜெயா ஸ்டார் சிங்கர் (பருவம் 3)** என்பது ஜெயா தொலைக்காட்சியில் சனவரி 14, 2020 ஆம் ஆண்டு முதல் ஒவ்வொரு ஞாயிற்றுக்கிழமைகளிலும் காலை 11:30 மணிக்கு ஒளிபரப்பாகும் பாட்டு போட்டி நிகழ்ச்சி ஆகும். இந்த நிகழ்ச்சியில் தலைவர்களாக பிரபல தமிழ் பாடகி சின்மயி, தரண் குமார் மற்றும் ஸ்வாகதா ஆவார்.
# சாது கொச்சுகுஞ்சு உபதேசியார்

**சாது கொச்சுகுஞ்சு உபதேசியார்** ( ; 1883 - 30 நவம்பர் 1945) என்பவர் ஒரு பிரபல மலையாளி கிறித்தவ போதகர், கவிஞர் மற்றும் இசையமைப்பாளர் ஆவார். கொச்சுகுஞ்சு தோற்றத்தில் மிகவும் தனித்துவமான நபர். இவர் எப்போதும் ஒரு வெள்ளை சட்டை மற்றும் வெள்ளை வேட்டி அணிந்திருப்பார். இவர் சுமார் 175 &nbsp; செ.மீ உயரம் கொண்டவராகவும், மிகவும் மெல்லிய, பலவீனமான உடலைக் கொண்டவராகவும், குழிவிழுந்த கண்களைக் கொண்டவராகவும் இருந்தார். அவர் எங்கு சென்றாலும் எப்போதும் ஒரு குடையையும் பைபிளையும் எடுத்துச் செல்வார். அவரது துறவு வாழ்க்கை, சுய கட்டுப்பாடு, சுய மறுப்பு, சமூக பிரச்சினைகள் மீதான ஈடுபாடு ஆகியவை இவரை ஒரு தனித்துவமான நபராக காட்டின. இவர் பைபிளுடன் தனிமையில் நேரத்தை செலவிட விரும்பினார், இவருக்கு விவிலியம் படிக்க வேண்டிய புத்தகம் மட்டும் அல்ல, அன்றாட வாழ்க்கையில் பின்பற்றப்பட வேண்டிய ஒரு போதனை நூல். இவரது பெரும்பாலான நேரத்தை வாசிப்பில் செலவிட்டார்.  
இவரது வாழ்நாளில் இவர் கொச்சுகுஞ்சு என்று அழைக்கப்பட்டார், இது *கொச்சு* மற்றும் *குஞ்சு* ஆகிய இரண்டு மலையாள சொற்களின் சேர்கையாகும். *போதகர்* என்ற சொல்லுக்கு இணையான மலையாள சொல்லான *உபதேசி என்பதாகும்.* தமிழ்நாட்டில் இவரது சமயப்பரப்பாளர் பணியின் போது, அவர்கள் இவரை துறவி என்ற பொருள் கொண்ட *சாது* என்ற பெயரால் அழைத்தனர். இதனால் இவர் சாது கொச்சுகுஞ்சு உபதேசியார் என்று அறியப்பட்டார்.
# சாது கொச்சுகுஞ்சு உபதேசியார்

## பிறப்பு மற்றும் குடும்ப வாழ்க்கை

கேரளத்தின், பத்தனம்திட்டா மாவட்டம், ஆறன்முளா அருகில் உள்ள ஒரு சிறிய கிராமம் எடயரன்முளா ஆகும். இவர் இந்த கிராமத்தில் 1883 நவம்பர் 29 அன்று பிறந்தார். இவரது தந்தை மூத்தம்பக்கல் இட்டி, இவரது தாயார் பெரெங்கட்டு பாடிக்கலின் மரியம்மா ஆகியோராவர். இவரது செல்லப் பெயர் கொச்சுகுஞ்சு என்பதாகும். இவரது இயற்பெயர் எம். ஐ. வர்கீஸ் (முத்தம்பக்கல் இட்டி வர்கீஸ்). இவர் ஆறு சகோதரிகள் கொண்ட ஒரு பெரிய குடும்பத்தில் பிறந்தவர். இவருக்கு ஒரு சகோதரன் இருந்தான், அவன் இரண்டு வயதில் இறந்தான்.  
குழந்தை திருமணம் வழக்கமான நடைமுறையாக இருந்த அந்தக் காலத்தில் சாது கொச்சுகுஞ்சு உபதேசிக்கு 12 வயதில் திருமணம் நடந்தது. அவரது மனைவியின் பெயர் அலியம்மா. கொச்சு குஞ்சுக்கு ஆதவராக அவர் இருந்தார். அவர் ஒரு விவசாயியாக வேலை செய்வது அதன் மூலமும், வயலின் கிடைக்கும் விளைச்சலில் வரும் வருவாயைக்கொண்டு விற்பனை செய்வதன் வாழ்க்கையை நடத்தினர்.
# சாது கொச்சுகுஞ்சு உபதேசியார்

## கல்வி மற்றும் ஆரம்ப வாழ்க்கை

இவர் அருகிலுள்ள மார் தோமா லோயர் துவக்கப் பள்ளியில் சேர்ந்தார். இவர் தன் 12 வயதில் 1895 ஆம் ஆண்டு அருகில் உள்ள கிராமத்தைச் சேர்ந்த அலியம்மாவை மணந்தார். இதற்காக இவரது வகுப்பு தோழர்கள் இவரை கேலி செய்தனர், எனவே இவர் அந்த பள்ளியை விட்டு வெளியேறி ஒரு ஆங்கில வழிப் பள்ளியில் சேர்ந்தார். இவர் இங்கு பயின்றபோது ஆசிரியர்களில் ஒருவர் எந்த காரணமும் இல்லாமல் இவரை தண்டித்தார், எனவே கொச்சுக்குஞ்சு அவரை கேலி செய்யும்விதமாக ஒரு கவிதை எழுதினார். இதுவே இவர் எழுதிய முதல் கவிதை. இவர் ஒரு அறிவார்ந்த மாணவராக இருந்து வகுப்பில் முதலிடம் பிடித்தார்.  இவரது 14 வயதில், தன் தந்தைக்கு விவசாய வேலைகளில் உதவுவதற்காக முறைசார் கல்வியை கைவிட்டார்.  
இவரது தாயார் 1898 ஆண்டு இவருக்கு 15 வயது ஆனபோது இறந்தார். ஏற்கனவே உடல்நிலை பாதிக்கப்பட்டு இருந்த இவரது தந்தைக்கு அது ஒரு பேரிடியாகும். இவரது தந்தை 1903 ஆம் ஆண்டில் இவருக்கு 20 வயதானபோது இறந்தார். அவர் இறந்தபோது ஒரு சிறிய நிலத்தையும் கொஞ்சம் கடனையும் விட்டுச்சென்றார். விவசாய வருமானம் இவர்களின் வாழ்க்கைக்கு போதுமானதாக இல்லை. எனவே இவர் கடினமான வாழ்க்கையை வாழ்ந்தார். தேவைகளை நிறைவு செய்ய பல சிறிய வேலைகளைச் செய்ய வேண்டிய கட்டாயம் ஏற்பட்டது. இவர் துணி வியாபாரம் செய்தார், சில காலம் ஒரு பள்ளியில் கற்பித்தார். இவரது மனைவியின் பெற்றோர் இவருக்கு மிகவும் உதவியாக இருந்தனர். இறுதியியில் விவசாய வேலையிலேயே முழுமையாக ஏற்றுக்கொண்டார்.
# சாது கொச்சுகுஞ்சு உபதேசியார்

## ஊழியத்தின் ஆரம்பம்

சாது கொச்சுக்குஞ்சு உபதேசி தனது 11 வயதில் இயேசுவை தனது தனிப்பட்ட மீட்பராக ஏற்றுக்கொண்டார். இவர் தனது 17 வயதில் ஊழியத்தில் ஈடுபட முடிவு செய்தார். துவக்கத்தில் இவர் தன் வேளாண் வேலைகள் முடித்தப் பிறகு இரவு நேரங்களில் சுவிசேஷத்தைப் பரப்பச் சென்றார். கேரளாவில் இந்திய சகோதரர்கள் இயக்கம் வேகம் பெற்றபோது, அந்த தேவாலயத்தில் சேர வேண்டாம் என்று சாது கொச்சுகுஞ்சு உபதேசி முடிவு செய்தார். அவர்களுடைய கோட்பாட்டை அவர் ஏற்றுக்கொண்ட போதிலும், அவர் இருந்த தேவாலயத்தோடு தங்குவதும் சுவிசேஷத்தைப் பிரசங்கிப்பதும்தான் தனது நோக்கம் என்று இவர் உணர்ந்தார். இவர் தனது வாழ்வின் ஆதாரம் பிரார்த்தனை என்று கூறினார். இதில் இவர் தினமும் பல மணிநேரங்களை செலவிட்டார்.
# சாது கொச்சுகுஞ்சு உபதேசியார்

## அமைப்புகள் மற்றும் கல்வி நிறுவனங்கள்

துவக்கத்தில் இருந்தே இவர் தனது கிராமத்தில் ஞாயிற்றுக்கிழமை பள்ளி, பிரார்த்தனைக் குழு போன்றவற்றை ஏற்பாடு செய்தார். இவரது பாரிஷ் பாதிரியார் ரெவ் கே. வி. ஜாகோப் மற்றும் இவரது வகுப்பு தோழர் திரு கே. வி. சைமன் ஆகியோர் இவருக்கு வலுவாக ஆதரவாளித்தனர். அவர்கள் இருவரும் எடயர்முலா கிறிஸ்டியன் பெல்லோஷிப் (ஈ.சி.எஃப்), யூத் லீக், கிறிஸ்தவ பராமரிப்பு பிரிவுகள் ... போன்றவற்றை உருவாக்கினர்.  
செயல்பாடு இல்லாத நம்பிக்கை இறப்பதைப் போன்றது என்று நம்பினார். ஆகவே, இவரது பிற்கால வாழ்க்கையில், வரதட்சணை எதிர்ப்பு இயக்கம், ஏழைக் குழந்தைகளுக்கான இலவச பள்ளி, சுவிசேஷகர்களைப் பயிற்றுவிப்பதற்கான விவிலியம் பள்ளி, கூட்டங்களை நடத்துவதற்கான பிரார்த்தனை மண்டபம் போன்றவற்றை கோசஞ்சேரி - செங்கன்னூர் சாலையோரத்தில் அவரது நிலத்தில் அமைப்பதற்கு பாடுபட்டார்.  
கொட்டாரக்கரைக்கு அருகிலுள்ள கலயபுரத்தில் இவர் விவிலியம் வகுப்புகள் மற்றும் திறந்தவெளி கூட்டங்களைத் தொடங்கினார். அங்கு மக்கள் இவரது செய்திகளைக் கேட்க கூடினர். மரியாதைக்குரிய விதத்தில் அவர்கள் வெள்ளை உடை அணிந்தனர்.
# சாது கொச்சுகுஞ்சு உபதேசியார்

## ஊழியம்

கேரளத்தில் பல சமய பரப்பு இயக்கங்களுக்கு சாது கொச்சுக்குஞ்சு உபதேசி ஆதாரமாக இருந்தார். இவர் தனது நற்செய்திப் பிரசங்கங்களுக்கு கேரளம், தென்னிந்தியா மற்றும் இலங்கை முழுவதும் பயணம் செய்தார். இவருடைய எல்லா தேவைகளுக்கும் கடவுள்மீது நம்பிக்கை வைக்கும் பழக்கம் இவருக்கு இருந்தது. இவர் கடவுளிடமிருந்து வழிகாட்டுதலைத் தேடியதால் இவர் பல மணி நேரங்கள் ஜெபத்தில் செலவிட்டார். பெரிய கூட்டங்களில் பேசுவதன் மூலம் சுவிசேஷத்தைப் பரப்புவதே இவரது முக்கிய வழி முறையாக இருந்தது. இவர் சுமார் 30 ஆண்டுகள் தீவிர நற்செய்திப் பணிகளைச் செய்தார். இது இவரது ஈடுபாட்டுக்கு ஒரு சான்றாகும். இவர் ஆன்மீக விஷயங்களைப் பற்றி மட்டுமல்லாமல், மன உறுதி இன்மை, சமய உரிமை போன்றவற்றிற்கு காரணமாகக் கூறப்படும் சமூகப் பிரச்சினைகளைப் பற்றியும் பேசினார்.  
சாது கொச்சுகுஞ்சு உபதேசியின் உரைகள் வயதானவர்கள் முதல் இளைஞர்கள் வரை இரசித்தனர். இவர் தனது உரைகளை சுவைமிக்கதாக செய்ய பலவிதமான கதைகள், எடுத்துக்காட்டுகள், அனுபவங்கள், நகைச்சுவை ஆகியவற்றை தனது நற்செய்திக் கூட்டங்களில் தாராளமாகப் பயன்படுத்தினார். சலிப்பான வாழ்க்கை வாழக்கூடிய மக்கள் இன்று புதிதாய் பிறந்தது போன்ற ஒரு அரவணைப்பை அனுபவத்தை அளிப்பதை இவர் விரும்பினார். இந்த கூட்டங்களில் இவர் தான் சொந்தமாக இசையமைத்த பாடல்களையும் சேர்த்துக்கொண்டார். பின்னர் இவரது திருத்தப்பட்ட பாடல்கள் பிரபலமாகியன. எனவே சாது கொச்சுகுஞ்சு உபதேசியாரின் ஊழியம் கேரளத்திலும் தென்னிந்தியாவிலும் பெரும் பலனை விளைவித்தது. இதன் முடிவுகள் என்னவென்றால், இவர் சொல்வதைக் கேட்க பலர் வந்தனர். இந்த கூட்டங்களில் கிறிஸ்துவை தங்கள் இரட்சகராகவும் ஏற்றுக்கொண்டனர். இவரது கூட்டங்களுக்கு குடிகாரர்கள் வருவதும் அவர்கள் புதிய மனிதர்களாக திரும்பிச் செல்வதும் சாதாரண விசயமாக இருந்தது. இந்த மாற்றங்களில் பெரும்பாலானவை உண்மையானவை, கிறிஸ்துவிடம் தஞ்சமடைந்தவர்கள் தங்கள் விசுவாசத்தைப் பற்றிய புரிதலை தங்கள் நண்பர்கள் மற்றும் குடும்பத்தினருடன் பகிர்ந்து கொண்டனர். இவ்வாறு கொச்சுகுஞ்சு ஊழியம் பெரும் வெற்றியைப் பெற்றது. இவரது செயல்முறையானது தென்னிந்தியாவின் பல பகுதிகளில் சமயபரப்புப் பணிகளுக்கு புத்துயிர் அளித்தது. இது பல எதிர்கால கிறிஸ்தவ பணிகளுக்கு கதவுகளைத் திறந்தது.  
1915 ஆம் ஆண்டில், மார் தோமா பெருநகரமானது திருச்சபையின் அனைத்து கோவிற்பற்றுகளிலும் பிரசங்கிக்கவும் சுவிசேஷப் பணிகளைச் செய்யவும் இவருக்கு அங்கீகாரம் அளித்தது. 1930 களில் இவர் மிகவும் பரபரப்பான கால அட்டவணையைக் கொண்டிருந்தார், வழக்கமான இடைவெளியில் வியாழக்கிழமை முதல் ஞாயிற்றுக்கிழமை வரை திருச்சபை மாநாடுகளை நடத்தினார். மீதமுள்ள நாட்களில் இவர் புத்தகங்களை வாசிப்பதற்கும் பிரார்த்தனை செய்வதற்கும் ஒதுக்கினார்.
# சாது கொச்சுகுஞ்சு உபதேசியார்

## மற்ற செயல்பாடுகள்

கொச்சகுஞ்சு உபதேசி 1924 முதல் 1945 வரை மார் தோமா தன்னார்வ சுவிசேஷகர்கள் சங்கத்தின் பொதுச் செயலாளராக இருந்தார். சில காலம் எடயரன்முலா ஆங்கில நடுநிலைப் பள்ளியின் மேலாளராகவும் இருந்தார்.
# சாது கொச்சுகுஞ்சு உபதேசியார்

## இறுதி நாட்கள்

தனது இரண்டாவது மகனின் மரணம், வறுமை, மனைவி மற்றும் குழந்தைகளைப் பராமரிக்கும் பொறுப்பு, தனது சொந்த வாழ்க்கையில் நோய் மற்றும் சமகால விசுவாசிகளிடையே உள்ள பல்வேறு வகையான கிறிஸ்தவ நம்பிக்கைகள் மற்றும் நடைமுறைகள் தொடர்பான உள்ளார்ந்த மோதல்கள் ஆகியவை இவருக்கு சுமையாக இருந்தன. இவர் தன்னை பூமியில் தற்காலிகமாக தங்கியவர் என்று கருதினார், இதனால் உலகக் கவலைகளிலிருந்து தன்னைப் பிரித்துக் கொண்டார். மாயைகளை மறுக்கும் ஒரு வலுவான நம்பிக்கை இவருக்கு இருந்தது. கடவுள் மட்டுமே இவருடைய ஒரே, அடைக்கலம் மற்றும் நம்பிக்கை, இதுவே அவரின் பிரதான பலமாக இருந்தது. இது இவரது துன்பங்களைக் கடந்து செல்ல இவருக்கு உதவியது. இவரது தொடர்ச்சியான பயணங்களும் ஓயாத நற்செய்தி வேலைகளும் இவரை பல முறை நோய்வாய்ப்படுத்தின. 1945 நவம்பரில் இவர் மிகவும் நோய்வாய்ப்பட்டார். 1945 நவம்பர் 30 வெள்ளிக்கிழமை காலை 8.45 மணியளவில் இவர் இறந்தார், மறுநாள் லக்கா செயின்ட் தாமஸ் மார் தோமா தேவாலய கல்லறையில் அடக்கம் செய்யப்பட்டார். இவரது இறுதிச் சடங்கு இவருக்கு பெரிய மரியாதை அளிப்பதாக நடத்தப்பட்டது. இறுதிச் சடங்கில் இரண்டு ஆயர்கள், 100 க்கும் மேற்பட்ட பாதிரியார்கள், 40,000 க்கும் மேற்பட்ட பொதுமக்கள் கலந்து கொண்டனர்.
# கான் சந்தை

கடையின் வெளிப்புறத் தோற்றம், கான் சந்தை, புது தில்லி. ]]
**கான் சந்தை** (Khan Market), என்பது 1951 இல் நிறுவப்பட்டது. இது, சுதந்திர போராளி கான் அப்துல் ஜபார் கானின் நினைவாக பெயரிடப்பட்டது. இது 2007 ஆம் ஆண்டில் இந்தியாவில் மிகவும் விலையுயர்ந்த சில்லறை வியாபாரத்தின் இருப்பிடமாக மதிப்பிடப்பட்டுள்ளது. 2019 ஆம் ஆண்டில், அசையாச் சொத்து வணிக நிறுவனங்களால் இது உலகின் 20 ஆவது மிக விலையுயர்ந்த சில்லறை வணிகத் தெருவாக மதிப்பிடப்பட்டுள்ளது. இப்போது இது, அதே நிறுவனத்தால் உலகின் 20 வது மிக விலையுயர்ந்த சில்லறை வியாபார உயர் தெருவாக மதிப்பிடப்பட்டுள்ளது. 2011 ஆம் ஆண்டு குஷ்மேன் & வேக்ஃபீல்ட் கணக்கெடுப்பு கான் சந்தையை உலகின் 21 வது மிக விலையுயர்ந்த விற்பனை செய்யும் தெருவாக மதிப்பிட்டது. 1945 ஆம் ஆண்டில் பிரித்தன் மற்றும் ஆர்ட் டெகோ பாணியில் கலந்து கட்டப்பட்ட ஜார்ஜ், இதன் அருகிலுள்ள அம்பாசடர் என்ற உணவகத்தையும் வடிவமைத்தார். இந்த கட்டிடம் இப்போது ஒரு பாரம்பரிய சொத்தாக உள்ளது.உணவகமான தாஜ் விவந்தா வரிசையால் கையகப்படுத்தப்பட்டுள்ளது.  
1980 கள் வரை, முதல் மாடியில் உள்ள அனைத்து குடியிருப்புகளும் வீடுகளாக தொடர்ந்து இருந்து வந்துள்ளன. அக்கம்பக்கத்து மளிகைக் கடைகள் மற்றும் நடுத்தர வர்க்கக் கடைகள் நடுத்தரப் பாதையில் இருந்தன. இருப்பினும் இது கோல்ஃப் லிங்க்ஸ், சுந்தர் நகர் மற்றும் சாணக்யபுரியிலிருந்து வந்த இராஜதந்திர கூட்டங்கள் வரை அதிகம் வழங்கப்பட்டது. படிப்படியாக, ரியல் எஸ்டேட் ஏற்றம் மற்றும் முதல் தலைமுறை குடியிருப்பாளர்களின் குடும்பங்கள் விரிவடைவது பல குடும்பங்களை வெளியேற கட்டாயப்படுத்தியது. இவ்வாறு இந்த வீடுகள் விற்கப்பட்டு கடைகளாக மாறத் தொடங்கின. 2010 களில், இந்த இரண்டு அறைகள் கொண்ட குடியிருப்புகளில் ஒரு சில குடும்பங்கள் மட்டுமே வசித்து வந்தன.  
2011 ஆம் ஆண்டு குஷ்மேன் & வேக்ஃபீல்ட் கணக்கெடுப்பு கான் சந்தையை உலகின் 21 வது மிக விலையுயர்ந்த விற்பனை செய்யும் தெருவாக மதிப்பிட்டது.
# கான் சந்தை

## இருப்பிடம்

கான் சந்தை கிட்டத்தட்ட நகரின் மையத்தில், இந்தியாவின் வாயிலுக்கு அருகில் உள்ளது. இது அரசாங்கம் மற்றும் தனியார் குடியிருப்பு வளாகங்களால் சூழப்பட்டுள்ளது. கோல்ஃப் இணைப்புகள், லோதி எஸ்டேட், ஷாஜகான் ரோடு, பண்டாரா சாலை, இரவீந்திர நகர் மற்றும் சுஜன் சிங் பூங்கா உள்ளிட்டவை. அதன் சுற்றுப்புறங்கள் மத்திய அரசாங்கத்தின் கணிசமான எண்ணிக்கையிலான அதிகாரத்துவத்தினருக்கும், நையாண்டி எழுத்தாளர் குஷ்வந்த் சிங் போன்ற பிரபலமானவர்களுக்கும் சொந்தமானவை. இது புகழ்பெற்ற லோதி தோட்டங்களுக்கு மிக அருகில் உள்ள நகரத்தின் பசுமையான இருப்பிடங்களில் ஒன்றாகும். இந்தியா சர்வதேச மையம், இந்தியா வாழ்விட மையம், இயற்கைக்கான உலகளாவிய நிதியத்தின் அலுவலகங்கள் மற்றும் பிற அமைப்புகளும் அருகிலேயே உள்ளன.
# கான் சந்தை

## போக்குவரத்து

இது தில்லி மெட்ரோவின் ( வயலட் லைன் ) கான் சந்தை நிலத்தடி நிலையத்தால் சேவை செய்யப்படுகிறது. இது காலனித்துவ காலத்து அம்பாசடர் விடுதிக்கு (இப்போது தாஜ் விவந்தா) முன்னால் உள்ளது. வாயில் 1, வாயில் 2, வாயில் 3 மற்றும் வாயில் 4 ஆகிய நான்கு மெட்ரோ நிலையங்களில் இருந்து வெளியேறலாம். வாயில் 4 இல் இருந்து வெளியேறுவது கான் சந்தைக்கு வழிவகுக்கிறது.
# கந்தேவாலா

சவுக்கில் கந்தேவாலா இனிப்பு கடை ]]
**கந்தேவாலா** (Ghantewala) அல்வா எனப்படும், இந்தியாவின் பழமையான 1790 இல் தில்லியில் சாந்தினி சவுக்கில் நிறுவப்பட்ட இந்த இனிப்பு கடை, பாரம்பரிய இனிப்பு கடைகளில் ஒன்றாகும் .  
இது முகலாய பேரரசர்கள், குடியரசுத்தலைவர்கள் மற்றும் இந்திய பிரதமர்கள், நேரு முதல் அவரது பேரன் ராஜீவ் காந்தி வரை அவகளுக்கு இனிப்புகள் வழங்கப்பட்டுள்ளாது. பல ஆண்டுகளாக, இது பழைய தில்லி பகுதியில் பிரபலமான பார்வையாளர்களை ஈர்க்கும் இடமாகவும், சோகன் அல்வாவுக்கு பெயர் பெற்றதாகவும் உள்ளது *.*  
2015 சூலையில், தில்லி மாசு கட்டுப்பாட்டுக் குழுவில் விற்பனை மற்றும் சட்ட சிக்கல்கள் காரணமாக இந்தக் கடை மூடப்பட்டது.
# கந்தேவாலா

## வரலாறு

, ( 1759 - 1806) ஆட்சியின் போது இந்தக் கடை நிறுவப்பட்டது; மற்றும் இதன் பெயர் கிடைத்தது ]]
முகலாயப் பேரரசர் இரண்டாம் சா ஆலம் ( 1759 - 1806) சிந்தியாவை மீட்டெடுத்த சில ஆண்டுகளுக்குப் பிறகு , இந்தியாவின் அம்பர் நகரிலிருந்து, கோட்டைகள் நகரமான டெல்லிக்கு வந்த லாலா சுக் லால் ஜெயின் என்பவரால் இது நிறுவப்பட்டது. இந்த கடை பின்னர் அவரது சந்ததியினரால் ஏழு தலைமுறைகளாக நடத்தப்பட்டு வந்துள்ளது.  
அதற்கு "கந்தேவாலா" என்ற பெயர் எப்படி வந்தது என்பது பற்றி இரண்டு காரணங்கள் உள்ளன. முதல் காரணமாக, இப்பெயர், முகலாயப் பேரரசர், இரண்டாம் ஷா ஆலம் அவர்களால் பெயரிடப்பட்டது என்கிற கருத்து நிலவுகிறது. அவர் தனது ஊழியர்களிடம் *கண்டே கி நீச்சே வாலி துகான்* (மணியடிக்கும் கடையில்) கடையில் இருந்து இனிப்புகளைப் *பெற்று வரச் சொன்னார்*. இது காலப்போக்கில் வெறுமனே கந்தேவாலாவாக சுருக்கப்பட்டது என்பதாகும். அந்த நாட்களில் இப்பகுதி மிகச் சிறியதாகவே இருந்தது. செங்கோட்டையில் வசித்து வந்த பேரரசர், இந்த இனிப்பு கடைக்கு அருகில் அமைந்திருந்த பள்ளியின் மணியோசையைக் கேட்க முடிந்தது என்கிற குறிப்பும் உள்ளது.  
"கந்தேவாலா" என்று எப்படி பெயரிடப்பட்டது என்பது பற்றிய மற்றொரு காரணம் என்னவென்றால், நிறுவனர் லாலா சுக் லால் ஜெயின், தெருவில் நடந்து சென்று தனது இனிப்புகளை விற்பதற்காக, அனைவரின் கவனத்தை ஈர்ப்பதற்காக மணி அடித்தார். அவர் பிரபலமான போது மக்கள் அவரை "கந்தேவாலா" என்று அழைக்கத் தொடங்கினர். மணியை அடித்துச்செல்லும் ஒருவரை அழைப்பதற்காக, 'கந்தேவாலா' என்ற இந்தி மொழி சொல் பயன்படுத்தப்பட்டது. பின்னர், சுக் லால் ஜெயின், ஒரு கடையை நிறுவியபோது, அதற்கு "கந்தேவாலா" என்று பெயரிட்டார் என்பதாகும்.  
1857 ஆம் ஆண்டு சிப்பாய்க் கிளர்ச்சிக்கு (காதர்) முன்பு கந்தேவாலாவின் இனிப்புகள் ஏற்கனவே பிரபலமாக இருந்தன. 1857 ஆகஸ்ட் 23 ஆம் தேதி 'திக்லி உருது அக்பர்' செய்தித்தாள், பிற பிராந்தியங்களைச் சேர்ந்த கிளர்ச்சியாளர்கள் அரச தலைநகரின் ஆடம்பரங்களைக் கண்டுபிடித்தபின் மென்மையாக்கப்படுவதைப் பற்றி அறிக்கை செய்தது: அதில், <blockquote> . . அவர்கள் சாந்தினி சவுக்கில் ஒரு சுற்று இருக்கும் தருணம் ... கந்தேவாலாவின் இனிப்பு வகைகளை அனுபவித்ததும், எதிரிகளை எதிர்த்துப் போராடுவதற்கும் கொல்லுவதற்கும் அவர்கள் எல்லா வெறியையும் இழக்கிறார்கள். கடையின் விற்பனையை நிறுத்துவதற்கு முன்னால், பாரம்பரிய இந்திய தின்பண்டங்களான, நாம்கீன், சமோசா, கச்சோரி போன்றவற்றை தயாரித்து விற்பனை செய்தனர். பண்டிகை இனிப்புகள் தவிர, குஜியாஸ் போன்றவற்றை ஹோலி பண்டிகைக்காக தயாரித்தனர். மேலும், ஆன்லைன் உணவு சில்லறை விற்பனை வலைத்தளமான www.chandnichowkfood.com என்ற இணையதளத்துடன் கூட்டு சேர்ந்து அவர்கள் இணைய வர்த்தகத்திலும் ஈடுபட்டனர். இருப்பினும் அது வெற்றிபெறவில்லை.
# கந்தேவாலா

## பிரபலமான கலாச்சாரத்தில்

திரைப்படத் தயாரிப்பாளர் பி.ஆர்.சோப்ரா தனது நகைச்சுவை இந்தித் திரைப்படமான *சாந்தினி சவுக்* (1954) என்ற திரைப்படத்தைத் தயாரித்தபோது, கடையின் பிரதி தனது தொகுப்பில் சேர்க்கப்படுவதை உறுதி செய்தார். அவர் கூறினார்: "கந்தேவாலா இல்லாமல் சாந்தினி சவுக்? நினைத்துப் பார்க்கவே முடியாது. " என்று திட்டவட்டமாகக் கூறினார். திரைப்படத்தின் முடிவில், கந்தேவாலா விற்பனை நிலையத்திற்கு முன்னால் வியத்தகு முடிவு நிகழ்கிறது. ஆங்கிலம் மற்றும் உருது மொழியில் ஒரு அடையாளமாக முகலாய பேரரசர்களுடன் கடையின் தொடர்பை அறிவிக்கிறது.
# கந்தேவாலா

## இறுதி

இந்த கடை, 2015 சூலையில் மூடப்பட்டது. குறித்து பரவலான எதிர்வினை இருந்தது. இந்தியன் எக்ஸ்பிரஸ் கூறியது: "பழைய தில்லியின் சலசலப்பான சாந்தினி சவுக் சந்தையில் 200 ஆண்டுகளுக்கும் மேலாக பழமையான இனிப்பு கடை கந்தேவாலா இறுதியாக அதன் அடைப்புகளை வீழ்த்தியுள்ளது. இது உணவு இணைப்பாளர்கள், இனிப்பு பிரியர்கள் மற்றும் பிற பார்வையாளர்களிடையே அதிர்ச்சியையும் இழப்பு உணர்வையும் ஏற்படுத்தியுள்ளது." "தி இந்து" எழுதியது: "என்ன நடந்தது என்று அவர்கள் கேட்டபோதும், வெளியில் காட்சி மற்றும் காட்சி அலகுகள் துண்டாக விற்கப்படுபவர்களின் முகங்களில் உள்ள அவநம்பிக்கை ஒரு இறுதிச் சடங்கை நினைவூட்டுவதாகும். பாரம்பரிய பிரியர்களுக்கும், கடையின் ரசிகர்களுக்கும், இது நகரத்தின் சின்னங்களில் ஒன்றின் மரணம்; - கடந்த காலத்தின் ஒரு வாழ்க்கை நினைவூட்டல், தற்போதைய தலைமுறையினருடன் இன்னும் தொடர்பு கொண்டிருந்தது. "  
சுவைகளில் மாற்றம் (2008 மற்றும் 2011 க்கு இடையில் சாக்லேட் விற்பனை 857 மில்லியன் டாலராக இரு மடங்காக அதிகரித்தது) மற்றும் சட்ட மற்றும் உரிம சிக்கல்கள். லாலா சுக் லால் ஜெயினின் ஏழாவது தலைமுறை வம்சாவளியான 39 வயதான சுஷாந்த் ஜெயின் புலம்பினார்: "என்னால் அதை செய்ய முடியாது என்று எனக்குத் தெரியும். இந்த அமைப்பு என்னை தோற்கடித்தது. நான் காந்தேவாலாவை மூடிவிட்டேன். இதனால், எனது குடும்பத்தினரின் மனம் உடைந்தது. நாங்கள் நாள் முழுவதும் அழுதோம். கந்தேவாலாவின் உரிமையை யாராவது எடுக்க விரும்பினால், நான் யோசனைக்குத் தயாராக இருக்கிறேன் ". அவர் மேலும் விளக்கினார்: "எங்கள் கடை 2000 ஆம் ஆண்டில் முத்திரை வைக்கப்பட்டது. அன்றிலிருந்து நான் மாதத்திற்கு இரண்டு முறை நீதிமன்ற விசாரணைக்குச் செல்கிறேன். 15 வருடங்கள் ஆகின்றன. டெல்லி மாசு கட்டுப்பாட்டு குழு எங்கள் பட்டறையை எங்கள் மூதாதையர் வீட்டிலிருந்து வேறு இடத்திற்கு மாற்ற விரும்புகிறது. என்னிடம் நிதி ஆதாரமோ அதைச் செய்ய பலமோ இல்லை. " என்று வருந்தினார்.
# அரசியல் கருத்துக்கள்-முற்கால இந்தியா

, சமசுகிருத மொழியில் அமைந்த பழைய அச்சுத்தாள்|]]
**அரசியல் கருத்துக்கள், பண்டைய இந்தியா** அல்லது **முற்கால இந்திய அரசியற் கருத்துருக்கள்** (Political thoughts of Ancient India) இரிக் வேதத்தில், அரசியலைச் சார்ந்த தொடர்பான கருத்துக்கள் ஒன்றும் இல்லை. ஆனால், 'ராஜ்ய', 'ராஷ்டிர', 'க்ஷத்ர' முதலிய சொற்கள், இருக்கு வேதத்தின், மிகப் பழமைவாய்ந்த பகுதிகளில் காணப்படுவதாகச் சொல்லப்படுகிறது.
# அரசியல் கருத்துக்கள்-முற்கால இந்தியா

## பிராமணங்கள்

பிராமணங்களில், அரசியல் கருத்துக்கள் மிகுதியாக இருக்கின்றன. எடுத்துக்காட்டாக, ஐதரேயப் பிராமணம் பகைவர்களைப் போரில் வென்று, நாட்டின் அமைதியைக் காப்பதற்காக அரசன் ஏற்பட்டானென்று கூறுகிறது; அதில் பல அரசரை வென்று, ஆட்சி பெற்றுச் சிறப்பாக மகாபிஷேகம் நடத்திக்கொண்ட மன்னர்கள் பலருடைய பெயர்களும் குறிக்கப்பட்டிருக்கின்றன. முதன் முதல் அரசியல் கருத்துக்கள் ஆராயப்பட்டது கி.மு. 600-300 ஆம் ஆண்டுகளில் எழுதப்பெற்ற பௌதாயன, கௌதம, ஆபஸ்தம்ப தரும சூத்திரங்களில் என்று சொல்லலாம். இந்நூல்களில், க்ஷத்திரியர்களுடைய தருமங்களைக் கூறுமிடத்து, அரசர்களுடைய கடமைகளும், அவர்களுக்கும் அவர்களுடைய குடிகளுக்கும் இருக்க வேண்டிய உறவுமுறைகளும் தனியே எடுத்துக் கூறப்படுகின்றன. அறிவு, கல்வி, நன்னடக்கை முதலிய நற்குணங்கள் வாய்ந்த ஓர் அந்தணனைப் புரோகிதனாகத் தேர்ந்தெடுத்துப் பிறகு அவன் வழிப்படி நடக்கவேண்டியது அரசன் கடமை என்பது இந்நூல்களின் முக்கியக் கருத்துகளில் ஒன்று ; இது பிராமணங்களில் குறிக்கப்பட்டுள்ள பிராமம், க்ஷத்ரம் என்ற இரண்டு பகுதிகளும் ஒன்றோடொன்று ஒத்து அரசியல் நடத்த வேண்டுமென்ற கொள்கையை மேற்கொண்டு வரையப் பெற்ற ஏற்பாடாகும். ஆபஸ்தம்ப தரும் சூத்திரம், ஓர் அரசன் தன் நாட்டில் தட்ப வெப்பத்தின் கொடுமையாலோ, பசி, பிணி முதலிய துன்பங்களாலோ, ஒருவராவது வருந்த நேரிடாமல் காக்கவேண்டுமென்று கூறுகிறது. பூமியின் விளைவில், ஆறிலொரு பங்கு அரசனைச் சார்ந்ததென்றும், மற்ற வரிகள் குடிகளுக்குக் கேடின்றி ஏற்படுத்தப்பட வேண்டுமென்றும் தரும நூல்களில் காண்கிறோம்.